সাইয়্যেদ **কামালুদ্দীন আব্দুল্লাহ জাফরী** একজন বাংলাদেশী লেখক, ইসলামী চিন্তাবিদ ও ধর্মীয় পণ্ডিত। তিনি বিশ্বের বেশ কয়েকটি আর্থিক ও শিক্ষাপ্রতিষ্ঠানের প্রধান। তিনি বাংলাদেশ ইসলামী বিশ্ববিদ্যালয়ের প্রতিষ্ঠাতা ও ট্রাস্টি বোর্ডের চেয়ারম্যান।

জন্ম ও বংশ পরিচয়
-----------------

সাইয়েদ কামালুদ্দীন জাফরী ১৯৪৫ সালের ৫ মার্চ পূর্ববাংলার ভোলা দ্বীপের বোরহানউদ্দিনের সৈয়দ আউলিয়া গ্রামে জন্মগ্রহণ করেন। তাঁর পূর্বপুরুষ জনৈক ইসলাম প্রচারক সৈয়দ আউলিয়া অষ্টাদশ শতাব্দীতে পরিবারসহ আরব দেশ থেকে দক্ষিণ বাংলায় আগমন করেছিলেন। সেখানে ত​ৎকালীন জায়গীরদার আগা বাকের খাঁ ভোলা দ্বীপের পূর্বে ও পশচিমে দুটি ছোট দ্বীপ সৈয়দ আউলিয়াকে লাখেরাজ দান করেন। জাফরীর দাদা, মুফতি সৈয়দ আব্দুল হাদী, ছিলেন ফুরফুরা দরবার শরীফের পীর আবু বকর সিদ্দিকীর অন্যতম খলিফা এবং কলকাতা আলিয়া মাদ্রাসার স্বর্ণপদক গ্র্যাজুয়েট। তাছাড়া মুফতি সৈয়দ আব্দুল হাদী ছিলেন স্থানীয় মির্জাকালু ইসলামিয়া ফাজিল মাদ্রাসার প্রতিষ্ঠাতা। জাফরীর বাবা মওলানা সৈয়দ আবু জফর আব্দুল্লাহ ছিলেন সেই মাদ্রাসার পরবর্তী মুহতামিম। জাফরীর আম্মার নাম ফাতেমা খাঁতুন। জাফরীর নানা আলহাজ মকবুল আহমদ মহাদেবপুরী ছিলেন কলাগাছিয়ার পীর সাহেবের অন্যতম খলিফা এবং সৈয়দ আব্দুল গনী মাদনীর সহযোগী।

শিক্ষা জীবন
-----------

তিনি ঢাকা আলিয়া মাদ্রাসা থেকে প্রাথমিক পড়াশুনা শেষ করেন এবং আরও সৌদি আরবের মক্কার উম্মুল কুরা বিশ্ববিদ্যালয়ে আরবি ভাষা ইনস্টিটিউট থেকে আরবি ভাষায় ডিস্টিংশনসহ উচ্চতর ডিপ্লোমা ডিগ্রি লাভ করেন।

কর্মজীবন
--------

**কামালুদ্দীন জাফরী** জামেয়া কাসেমিয়া মাদ্রাসার অধ্যক্ষের দায়িত্ব পালন করছেন।

তিনি ২০০৬ সালে বাংলাদেশ ইসলামী বিশ্ববিদ্যালয় প্রতিষ্ঠা করেন এবং বর্তমানে তিনি *মজলিস উমানা* বা বিশ্ববিদ্যালয়ের পরিচালনা কমিটি বোর্ড অব ট্রাস্টি (BOT)-র চেয়ারম্যান হিসাবে দায়িত্ব পালন করছেন। তিনি বাংলাদেশের ইসলামিক বীমা কেন্দ্রীয় শরিয়াহ কাউন্সিলের চেয়ারম্যান হিসেবেও দায়িত্ব পালন করছেন।

### টিভি হোস্ট

**কামালুদ্দীন জাফরী** জনপ্রিয় মুসলিম দাঈ এবং এটিএন বাংলায় এর ইসলামিক প্রোগ্রাম বিভাগে উপদেষ্টা হিসাবে উপস্থিত হন।

### সামাজিক কর্ম

**কামালুদ্দীন জাফরী** এইডসের বিরুদ্ধে সচেতনতামূলক প্রচারে অংশ নিয়েছিলেন, জাতিসংঘের জনসংখ্যা তহবিলের তহবিলের সাহায্যে ধর্মীয় নেতাদের জড়িত করার হস্তক্ষেপ কর্মসূচির অংশ হিসেবে এতে কাজ করেন।

উল্লেখযোগ্য কাজ
---------------

২০০৫ সালে ঢাকায় ওলামাদের দিয়ে একটি সেমিনার করেন। বিএনপি সরকারের নেতৃত্বে ওই সেমিনার থেকে একসঙ্গে অন্যান্যের সাথে মিলে সন্ত্রাসবাদকে ইসলাম অনুমোদন করে না এমন শিরোনামে প্রতিবাদ ঘোষণা করেন।

পুরষ্কার ও সম্মাননা
-------------------

কামালুদ্দীন আব্দুল্লাহ জাফরীকে দেশ বিদেশের বিভিন্ন সংস্থা ও প্রতিষ্ঠান বিভিন্ন সময়ে পুরষ্কার ও সম্মাননা প্রদান করেছেন। এর মধ্যে উল্লেখ্যযোগ্য হলো এটিএন বাংলা প্রচারিত "ওয়াবিহি ক্বলা হাদ্দাসানা" এর দেশ বরেণ্য হাদিস বিশারদগণের "হাদ্দাসানা" সম্মাননা।

তথ্যসূত্র
---------

1. ↑  "রাসুলের [সা.] উদ্যোগে বিনিয়োগ করেছিলেন খাদিজা [রা.] : অধ্যক্ষ কামালুদ্দীন জাফরী"। প্রিয়.কম। ২৫ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ২৫ আগস্ট ২০১৯।
2. 1 2  "BIOGRAPHY"। *Sayed Kamaluddin Zafree*। সংগ্রহের তারিখ ২৩ জানুয়ারি ২০১৬।
3. ↑
4. ↑  আবুল কালাম আজাদ (২০২০), নেয়ামত উল্লাহ নিজামী, সম্পাদক, *বিশ্বে ইসলাম প্রচারের অগ্রপথিক মাওলানা সাইয়্যেদ কামাল উদ্দিন জাফরী*, মুক্তবুলি উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  Augustin, Sujan (৩০ জুন ২০১৪)। "Khaleda takes Iftar with orphans, Ulema, Mashaikhs"। Risingbd। Risingbd। সংগ্রহের তারিখ ২৩ জানুয়ারি ২০১৬।
6. 1 2  "Islam doesn't allow militancy: alems at seminar"। BDNews24.com। BDNews24.com। ৩ ডিসেম্বর ২০০৫। সংগ্রহের তারিখ ১৬ মে ২০১৬।
7. ↑  "Private universities have their role to play"। The Holiday। ১ এপ্রিল ২০১১। ৩০ জুলাই ২০১৬ তারিখে মূল থেকে আর্কাইভ করা। সংগ্রহের তারিখ ২৩ জানুয়ারি ২০১৬।
8. ↑  "Bangladesh Islami University"। *Bangladesh Islami University*। ১ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২৩ জানুয়ারি ২০১৬।
9. ↑  "Board of Directors"। *Central Shariah Council for Islamic Insurance of Bangladesh*। ২৮ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২৩ জানুয়ারি ২০১৬।
10. ↑  "Islamic Section"। *ATN Bangla*। ৩১ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২৪ জানুয়ারি ২০১৬।
11. ↑  Esack, Farid; de jong, Folkert (২০০৯) [First published 2007]। "Muslims Responding To AIDS: *Mapping Muslim Organizational and Religious Responses*" (পিডিএফ)। *CHART*। পৃষ্ঠা 87। সংগ্রহের তারিখ ১ সেপ্টেম্বর ২০১৮।